CELEX: 62008CN0376
Language: sk
Date: 2008-08-18 00:00:00
Title: Vec C-376/08: Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 18. augusta 2008 – Serrantoni Srl, Consorzio stabile edili scrl/Comune di Milano

20.12.2008   
            
            
               SK
            
            
               Úradný vestník Európskej únie
            
            
               C 327/7
            
         Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 18. augusta 2008 – Serrantoni Srl, Consorzio stabile edili scrl/Comune di Milano
   (Vec C-376/08)
   (2008/C 327/12)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale per la Lombardia
   Účastníci konania pred vnútroštátnym súdom
   
      Odvolatelia: Serrantoni Srl a Consorzio stabile edili scrl
   
      Odporca: Comune di Milano
   Prejudiciálne otázky
   
               1.
            
            
               Bránia správnemu uplatneniu článku 4 smernice 2004/18/ES (1) z 31. marca 2004 také ustanovenia vnútroštátnych predpisov, aké sú uvedené v článku 36 ods. 5 legislatívneho dekrétu č. 163 z 12. apríla 2006, zmenenom a doplnenom legislatívnym dekrétom č. 113 z 31. júla 2007, ktoré ustanovujú, že:
               
                           —
                        
                        
                           pri účasti člena konzorcia je dôsledkom automatické vylúčenie tohto konzorcia z verejného obstarávania, a to len z dôvodu, že má určitú právnu formu (formu stáleho konzorcia) a nie iné, v podstate totožné právne formy (konzorcium pracovných družstiev a konzorcium remeselných podnikov),
                        
                     
                           —
                        
                        
                           a zároveň, pri účasti stáleho konzorcia, ktoré tiež vyhlásilo, že súťaží v mene iných podnikov a že zverí práce iným podnikom v prípade zadania zákazky, je dôsledkom automatické vylúčenie podniku len na základe formálnej skutočnosti, že patrí do tohto konzorcia?
                        
                     
         
               2.
            
            
               Bránia správnemu uplatňovaniu článkov 39, 43, 49 a 81 Zmluvy o založení Európskeho spoločenstva také ustanovenia vnútroštátnych predpisov, aké sú uvedené v článku 36 ods. 5 legislatívneho dekrétu č. 163 z 12. apríla 2006 tak, ako bol zmenený a doplnený legislatívnym dekrétom č. 113 z 31. júla 2007, ktoré ustanovujú, že:
               
                           —
                        
                        
                           pri účasti člena konzorcia je dôsledkom automatické vylúčenie tohto konzorcia z verejného obstarávania, a to len z dôvodu, že má určitú právnu formu (formu stáleho konzorcia) a nie iné, v podstate totožné právne formy (konzorcium pracovných družstiev a konzorcium remeselných podnikov),
                        
                     
                           —
                        
                        
                           a zároveň, pri účasti stáleho konzorcia, ktoré tiež vyhlásilo, že súťaží v mene iných podnikov a že zverí práce iným podnikom v prípade zadania zákazky, je dôsledkom automatické vylúčenie podniku len na základe formálnej skutočnosti, že patrí do tohto konzorcia?
                        
                     
         
      (1)  Ú. v. EÚ L 134, s. 114; Mim. vyd. 06/007, s. 132.